Source: https://www.slov-lex.sk/pravne-predpisy/SK/ZZ/1967/69/19680628.html
Timestamp: 2020-08-08 21:32:47+00:00
Document Index: 6521246

Matched Legal Cases: ['§ 21', '§ 25', '§ 21', '§ 21', '§ 35', '§ 29', '§ 34', '§ 23', '§ 39', '§ 46', '§ 54', '§ 62', '§ 62', '§ 38', '§ 62', '§ 38', '§ 13', '§ 58', '§ 58', '§ 70', '§ 79', '§ 79', '§ 21', '§ 25', '§ 62']

69/1967 Zb. - Zákon o národných výboroch - SLOV-LEX
69/1967 Zb./
Časová verzia predpisu účinná od 28.06.1968 do 31.12.1968
Národné výbory organizujú plánovitý rozvoj hospodárskej, kultúrnej, zdravotnej a sociálnej výstavby na svojom území. Ako štátne orgány samosprávneho charakteru spájajú vo svojej práci uspokojovanie potrieb spoločnosti s potrebami a záujmami vo svojom územnom obvode, predovšetkým s potrebami rozvoja miest a obcí, a uvádzajú do súladu celospoločenské, miestne, skupinové a osobné záujmy. Chránia práva, oprávnené záujmy občanov a organizácií a vedú ich k plneniu zákonov a k úcte k právam spoluobčanov. Podieľajú sa na ochrane socialistickej hospodárskej sústavy, socialistického poriadku v spoločnosti a na upevňovaní obranyschopnosti republiky.
Národné výbory plnia svoje úlohy v súčinnosti s organizáciami združenými v Národnom fronte, najmä s Revolučným odborovým hnutím, Československým sväzom žien, Československým sväzom mládeže a s ostatnými spoločenskými organizáciami.
Národné výbory združujú na základe vzájomnej dohody so spoločenskými organizáciami prostriedky a sily pre účinnejšie a hospodárne vykonávanie všeobecnoprospešných opatrení a koordinujú vykonávanie spoločných úloh.
Národným výborom patrí výkon štátnej správy v ich územných obvodoch; iným územným orgánom alebo organizáciám môže výkon štátnej správy zveriť len zákon.
Národné výbory upozorňujú iné štátne orgány na nedostatky, ktoré zistia, a dávajú podnety na ich odstránenie; úlohy im môžu ukladať len vtedy, pokiaľ to pripúšťajú osobitné predpisy.
Súdy, prokuratúra a Sbor národnej bezpečnosti oboznamujú národné výbory so stavom socialistickej zákonnosti v ich obvode.
Národné výbory sú oprávnené pri zabezpečovaní miestnych vecí verejného poriadku v rámci svojej pôsobnosti ukladať úlohy Verejnej bezpečnosti, a to prostredníctvom príslušných náčelníkov. Orgány Verejnej bezpečnosti sú vo veciach výkonu služby zodpovedné a podriadené len vyšším náčelníkom.
Voči ústredne riadeným hospodárskym, družstevným a ostatným organizáciám vykonávajú národné výbory štátnu správu najmä na úseku výstavby, vodného hospodárstva, vytvárania a ochrany zdravých podmienok a zdravého spôsobu života a práce, zdravotníckych služieb, verejného poriadku, požiarnej ochrany, štátnych financií, ochrany rastlinnej a živočíšnej výroby a poľnohospodárskeho pôdneho a lesného fondu. Predpisy upravujúce jednotlivé úseky činnosti štátnej správy ustanovujú, v ktorých prípadoch sa musia tieto organizácie spravovať opatreniami národného výboru.
Ústredne riadené hospodárske, družstevné a ostatné organizácie sú povinné spolupracovať s národnými výbormi a predkladať im na zaujatie záväzného stanoviska v prípadoch ustanovených osobitnými predpismi podklady o pripravovaných investíciách a iných dôležitých opatreniach, ktoré národné výbory potrebujú na zabezpečenie celkového rozvoja kraja, okresu, mesta a obce.
V hlavnom meste Slovenska Bratislave pôsobí Národný výbor hlavného mesta Slovenska Bratislavy a obvodné národné výbory. Národný výbor hlavného mesta Slovenska Bratislavy je riadený priamo vládou, prípadne Slovenskou národnou radou. Osobitnú úpravu postavenia, pôsobnosti a organizačnej výstavby Národného výboru hlavného mesta Slovenska Bratislavy a obvodných národných výborov ustanoví zákon Slovenskej národnej rady.**)
Mestské národné výbory sú v mestách, ktoré sú sídlami okresov, ďalej v iných obciach mestského charakteru, ktoré na návrh okresného národného výboru určí krajský národný výbor.
Mestské národné výbory v Brne, Ostrave, Plzni a v Košiciach sú riadené priamo krajským národným výborom. V obvodoch týchto miest pôsobia obvodné národné výbory.
Počet svojich poslancov určí národný výbor so zreteľom na počet obyvateľov, na veľkosť svojho obvodu, na rozsah svojej pôsobnosti i so zreteľom na to, aby národný výbor tvoril pracovne schopný sbor. Pritom počet poslancov určí tak, aby
miestny alebo mestský národný výbor mal najmenej:
11 poslancov v obciach do 300 obyvateľov,
15 poslancov v obciach do 600 obyvateľov,
25 poslancov v obciach do 1500 obyvateľov,
30 poslancov v obciach do 5000 obyvateľov,
40 poslancov v obciach do 10 000 obyvateľov,
100 poslancov v obciach nad 50 000 obyvateľov;
mestský národný výbor v mestách, kde pôsobia obvodné národné výbory, mal najmenej 130 poslancov.
Obvodný národný výbor určí počty svojich poslancov obdobne ako mestský alebo miestny národný výbor [odsek 1 písm. a)].
Poslanec národného výboru sa podieľa na rokovaní a rozhodovaní národného výboru, zvlášť sa aktívne zúčastňuje na zasadaniach národného výboru a jeho orgánov, za člena ktorých bol zvolený. Pozorne skúma záujmy svojich voličov, ich potreby a názory, udržiava s nimi stále spojenie a skladá im účty zo svojej činnosti.
vznášať dotazy na radu, na jej jednotlivých členov a na predsedov komisií, a to aj mimo zasadania národného výboru alebo komisie; odpoveď na tieto dotazy sa musí dať bez meškania, ak sa tak nemôže stať, najneskôr do 30 dní;
požadovať od vedúcich odborov vysvetlenia vzťahujúce sa na činnosť odborov; vysvetlenie môže požadovať aj od vedúcich organizácií národného výboru; vysvetlenie sa musí dať bezodkladne;
odporúčať vedúcim organizácií opatrenia na odstránenie nedostatkov, v závažnejších prípadoch sa obrátiť na národný výbor, aby v medziach svojej pôsobnosti uložil organizácii vhodné opatrenia pre nápravu;
zúčastniť sa s poradným hlasom na zasadaní národného výboru nižšieho stupňa;
zúčastniť sa na vybavovaní sťažností, oznámení a podnetov občanov vzťahujúcich sa na činnosť národného výboru, jeho orgánov a organizácií.
Prvoradou úlohou národných výborov je starostlivosť o uspokojovanie potrieb občanov, najmä starostlivosť o výstavbu miest a obcí, o zdravé životné prostredie, o zlepšovanie úrovne bývania, o rozširovanie rôznych služieb, o rozvíjanie kultúrneho a spoločenského života, o výchovu mládeže, o vytváranie podmienok pre rozvoj telesnej výchovy, o súladný rozvoj ich území, optimálne využívanie prírodných, hospodárskych a spoločenských podmienok a o zabezpečovanie verejného poriadku a ochrany záujmov občanov.
V otázkach zriaďovania a zrušovania organizácií a zariadení uvedených v odseku 1 a v otázkach ich odborného vedenia sa národné výbory spravujú všeobecne záväznými predpismi a smernicami ústredných orgánov štátnej správy a národného výboru vyššieho stupňa.
Na plnenie svojich úloh národné výbory môžu zriaďovať a riadiť organizácie alebo zariadenia obstarávajúce
- komunálne služby (zásobovanie vodou, čistenie mesta, kanalizácie, verejné osvetlenie),
- správu domového majetku,
- miestne dopravné služby a verejnú osobnú i nákladnú automobilovú dopravu,
- správu ciest,
- opravárske činnosti a osobné služby,
- ubytovacie služby, verejné stravovanie, rekreáciu a cestovný ruch,
- projektové a investorské práce, prípadne inžinierske činnosti, iné špecializované služby a ďalšie služby pre obyvateľstvo,
- zber odpadových surovín.
Riadenie hospodárskej organizácie zahŕňa právo vymedziť organizácii predmet činnosti, zveriť jej potrebný majetok do správy, určiť jej v medziach všeobecne záväzných právnych predpisov podmienky hospodárenia, vymenúvať a odvolávať jej vedúceho a vymedziť jeho práva, povinnosti a zodpovednosť, sledovať, ako organizácia zabezpečuje uspokojovanie potrieb obyvateľstva a plní ostatné svoje základné úlohy, vykonávať revízie jej hospodárenia a rozhodovať o jej zrušení alebo zlúčení s inou organizáciou.
Národné výbory kontrolujú činnosť orgánov a organizácií riadených alebo spravovaných národným výborom a činnosť národných výborov nižších stupňov, ich orgánov a nimi riadených a spravovaných organizácií. Ďalej kontrolujú, ako ústredne riadené hospodárske, družstevné a ostatné organizácie plnia svoje povinnosti uložené im osobitnými predpismi upravujúcimi jednotlivé úseky štátnej správy, a to v rozsahu pôsobnosti zverenej národnému výboru.
Národné výbory kontrolujú, ako ústredne riadené hospodárske, družstevné a ostatné organizácie plnia svoje povinnosti uložené im osobitnými predpismi upravujúcimi vzťahy k štátnemu rozpočtu; spôsob vykonávania ustanoví vláda nariadením.
udeľovať verejné uznania.
spravuje materskú a základnú deväťročnú školu, územné jasle, detský útulok, školskú jedáleň, miestnu ľudovú knižnicu a podľa miestnych podmienok ďalšie kultúrne zariadenia;
spravuje miestne komunikácie a miestne osvetlenie a obstaráva podľa miestnych podmienok ďalšie komunálne alebo iné služby pre obyvateľstvo (§ 21), a to aj pre obyvateľstvo spádového územia;
schvaľuje rozmiestnenie predajní, čas predaja a robí ďalšie opatrenia na zabezpečenie riadneho zásobovania obyvateľstva;
Miestny národný výbor môže, prihliadajúc na povahu svojich úloh a na podmienky svojej práce, vydať štatút, v ktorom najmä upraví usporiadanie svojich orgánov, vzájomnú deľbu ich práce a ďalej uvedie okruh organizácií a zariadení, ktoré spravuje, i aktívy, ktoré mu pri plnení jeho úloh pomáhajú. Spravuje sa vzorovým štatútom, ktorý vydá Národné zhromaždenie.
Mestský národný výbor okrem pôsobnosti, ktorá patrí miestnemu národnému výboru (§ 25 ods. 2 a 3), spravuje mestské kultúrne zariadenia, rozvíja mestské hospodárstvo, zabezpečuje komunálne služby a spravidla ostatné služby pre obyvateľstvo. Riadi sbor (útvar) požiarnej ochrany. Spravidla riadi organizáciu miestneho stavebníctva. Stará sa aj o cestovný ruch.
Vzorový štatút mestských národných výborov, ktorý vydá Národné zhromaždenie, ustanoví, v ktorých otázkach krajský národný výbor zverí do pôsobnosti mestského národného výboru výkon štátnej správy, ktorý inak podľa všeobecne záväzných predpisov patrí okresnému národnému výboru.
Mestské národné výbory v Brne, Ostrave, Plzni a v Košiciach a ich obvodné národné výbory majú pôsobnosť mestských i okresných národných výborov. Vzorový štatút tiež ustanoví, v ktorých otázkach vláda zverí do pôsobnosti týchto mestských národných výborov výkon štátnej správy, ktorý inak podľa všeobecne záväzných predpisov patrí krajskému národnému výboru.
Mestský národný výbor vychádzajúc z rozhodnutí krajského národného výboru alebo vlády podrobnejšie uvedie vo svojom štatúte svoju pôsobnosť, upraví usporiadanie svojich orgánov, vzájomnú deľbu ich práce a právomoci, ďalej uvedie okruh organizácií a zariadení, ktoré riadi alebo spravuje, i aktívy, ktoré mu pri plnení jeho úloh pomáhajú. Mestské národné výbory v Brne, Ostrave, Plzni a v Košiciach vo svojom štatúte vykonajú aj rozdelenie pôsobnosti medzi mestským národným výborom a obvodnými národnými výbormi. Pri vydaní štatútu sa národný výbor spravuje vzorovým štatútom a prihliada na povahu svojich úloh, ktoré vyplývajú z potrieb a podmienok rozvoja mesta.
Okresný národný výbor riadi národné výbory nižšieho stupňa. Pomáha im v ich práci, najmä pre ne organizuje odbornú a poradenskú činnosť, zaoberá sa ich podnetmi a upozorneniami, radí sa s nimi, dozerá na plnenie zákonov a zachovávanie štátnej disciplíny a vykonáva revízie ich hospodárenia a hospodárenia nimi riadených organizácií.
Okresný národný výbor spolupracuje s krajským národným výborom pri riešení oblastných proporcií a pri vytváraní koncepcie rozvoja okresu.
Okresný národný výbor riadi alebo spravuje okresnú správu ciest, okresný ústav národného zdravia, zariadenia sociálneho zabezpečenia, ďalej školy a školské zariadenia, kultúrne a kultúrno-výchovné organizácie a zariadenia v rozsahu ustanovenom osobitnými predpismi. Môže riadiť aj organizácie obstarávajúce niektoré z činností uvedených v § 21, ak slúžia pre uspokojovanie potrieb viacerých obcí a ak ich možno na tomto stupni účelnejšie riadiť.
Krajský národný výbor zabezpečuje proporcionálny rozvoj hospodárstva a kultúrnej, zdravotníckej a sociálnej výstavby v kraji; za tým účelom vypracúva návrh plánu rozvoja oblasti, v rámci ktorého usmerňuje správne proporcie v rozvoji kraja. Zúčastňuje sa na ďalších prácach na príprave štátneho plánu rozvoja národného hospodárstva, úzko spolupracuje s ústrednými orgánmi štátnej správy a predkladá im iniciatívne návrhy na riešenie otázok dotýkajúcich sa rozvoja kraja.
Krajský národný výbor riadi okresné národné výbory, pomáha im a radí sa s nimi, zaoberá sa ich podnetmi a upozorneniami, dozerá na plnenie zákonov a zachovávanie štátnej disciplíny a vykonáva revízie ich hospodárenia a hospodárenia nimi riadených a spravovaných organizácií.
Krajský národný výbor môže riadiť hospodárske organizácie a spravovať rozpočtové a príspevkové organizácie, ktoré slúžia uspokojovaniu potrieb viacerých okresov alebo krajov, ak riadenie alebo správa je na tomto stupni účelnejšia; ďalej môže riadiť alebo spravovať organizácie poskytujúce zvlášť špecializované služby.
dlhodobý hospodársky plán,
vykonávací hospodársky plán (krátkodobý program),
Pre hospodárstvo riadené národnými výbormi platia predpisy vydané na vykonanie zdokonalenej sústavy riadenia národného hospodárstva.
Pri spracovaní svojho dlhodobého hospodárskeho plánu krajský národný výbor vychádza z úloh a prostriedkov ustanovených pre rozvoj hospodárstva riadeného národnými výbormi v kraji v štátnom pláne rozvoja národného hospodárstva i z vlastného dlhodobého výhľadu opretého o technicko-ekonomické koncepcie a štúdie. Krajským národným výborom sú v štátnom pláne a v štátnom rozpočte ustanovené záväzné úlohy iba v nevyhnutnom rozsahu, ďalej dlhodobe ustanovené dotácie alebo odvody (dlhodobé súhrnné finančné vzťahy), účelové subvencie, prípadne ďalšie záväzné limity.
V rámci ustanovených záväzných úloh a záväzných limitov krajský a okresný národný výbor určí záväzné úlohy, ďalej dlhodobé súhrnné finančné vzťahy, účelové subvencie, prípadne ďalšie záväzné limity národným výborom nižších stupňov.
Vykonávací hospodársky plán (krátkodobý program) spresňuje úlohy dlhodobého plánu, najmä so zreteľom na podmienky vytvorené pri plnení dlhodobého hospodárskeho plánu.
príjmy z hospodárstva národného výboru, predovšetkým odvody hospodárskych organizácií, ktoré riadi;
príjmy od ústredne riadených organizácií v ustanovenom rozsahu;
výnosy miestnych poplatkov, ak ide o miestny alebo mestský národný výbor;
povinné príspevky ukladané organizáciám podľa osobitných predpisov na čiastočnú úhradu nákladov na obstaranie a prevádzku verejnoprospešných zariadení v správe národného výboru, najmä pokiaľ ide o vyvolanú a doplnkovú investičnú výstavbu (prostriedky na vybudovanie a udržiavanie miestnej komunikácie, verejnej dopravnej služby, jasieľ, na rozšírenie siete vodovodov a kanalizácií, verejného osvetlenia a pod.);
dlhodobe ustanovené dotácie a ďalej účelové subvencie zo štátneho rozpočtu, prípadne z rozpočtu národného výboru vyššieho stupňa;
dobrovoľné príspevky od iných národných výborov, štátnych, družstevných alebo iných spoločenských organizácií;
výnosy pokút a majetkových sankcií ukladaných za porušovanie povinností ustanovených v záujme ochrany životného prostredia;
úvery a pôžičky.
Plánované príjmy národného výboru nie sú účelové, s výnimkou subvencií, úverov a povinných príspevkov podľa ustanovenia odseku 1 písm. e); národné výbory môžu ich používať na krytie ktoréhokoľvek výdavku v rozpočte.
Národný výbor môže uzavrieť zmluvu s iným národným výborom, štátnymi, družstevnými alebo inými spoločenskými organizáciami o spoločnom použití prostriedkov, ak ide o plnenie ich spoločných úloh (združovanie prostriedkov).
V otázkach starostlivosti o zlepšovanie životného prostredia, úrovne bývania a uspokojovania ďalších potrieb občanov rôznymi službami, o rozvíjanie kultúrneho a spoločenského života a o vytváranie podmienok pre rozvoj telesnej výchovy, ďalej v otázkach zriaďovania a riadenia svojich hospodárskych organizácií (§ 21 a 22), v otázkach správy majetku a združovania prostriedkov (§ 35 až 37), určenia hospodárskeho plánu a rozpočtu a hospodárenia podľa neho (§ 29 až 33) a v otázkach zriaďovania a správy svojich fondov (§ 34) vykonávajú národné výbory svoju pôsobnosť samostatne, spravujúc sa len zákonmi a inými všeobecne záväznými právnymi predpismi.
Národný výbor sa na svojom plenárnom zasadaní uznáša o základných otázkach hospodárskej, kultúrnej, zdravotnej a sociálnej výstavby na svojom území a o základných otázkach svojej práce. Zriaďuje si výkonné a kontrolné orgány, riadi ich činnosť a hodnotí výsledky ich práce. Všetky orgány národného výboru sú mu za svoju činnosť zodpovedné.
určiť dlhodobé rozvojové koncepcie územného obvodu národného výboru;
určiť dlhodobé i vykonávacie plány (krátkodobé programy) rozvoja hospodárstva riadeného národným výborom a hodnotiť ich plnenie; určiť celkové vzťahy k plánu a rozpočtu národných výborov nižších stupňov;
určiť rozpočet a schvaľovať záverečný účet národného výboru;
zriaďovať, prípadne zrušovať alebo zlučovať hospodárske, rozpočtové a iné organizácie a hospodárskym organizáciám určiť predmet činnosti;
rozhodovať o územných zmenách, prípadne rokovať o návrhoch územných zmien;
schvaľovať plán činnosti komisie ľudovej kontroly národného výboru;
voliť predsedu, podpredsedov a tajomníka národného výboru, ďalších členov rady, ďalej predsedov, tajomníkov a ďalších členov komisií národného výboru, ako aj odvolávať ich z funkcií;
ustanovovať vedúcich odborov a odvolávať ich z funkcií;
rozhodovať o žiadosti poslanca o zbavenie funkcie;
uznášať sa na všeobecne záväzných nariadeniach národného výboru;
rozhodovať o prijatí pôžičky alebo poskytnutí úveru;
ak ide o okresný národný výbor, voliť podľa zákona o organizácii súdov a o voľbách sudcov predsedu okresného súdu a jeho námestníka a prerokúvať zprávy o činnosti okresného súdu;
ak ide o krajský národný výbor, voliť sudcov krajského súdu, predsedu krajského súdu a jeho námestníka a prerokúvať zprávy o činnosti krajského súdu podľa zákona o organizácii súdov a o voľbách sudcov.
Zasadanie národného výboru zvoláva predseda národného výboru na základe uznesenia rady. Ak o to požiada aspoň štvrtina poslancov alebo národný výbor vyššieho stupňa alebo jeho rada, vláda alebo Predsedníctvo Slovenskej národnej rady, je predseda národného výboru povinný zvolať národný výbor na mimoriadne zasadanie, a to tak, aby sa zasadanie konalo najneskôr do 14 dní.
Prípravu zasadania národného výboru organizuje jeho rada v súčinnosti s komisiami a s poslancami, prípadne s národnými výbormi nižších stupňov. Návrhy môžu prekladať rada, komisie alebo jednotliví poslanci. Národný výbor si na preverenie predložených návrhov môže vyžadovať stanoviská, najmä svojej komisie ľudovej kontroly, prípadne pracovných skupín poslancov a ďalších občanov, ďalej odborné posudky a vyjadrenia. S otázkami, ktoré budú predmetom rokovania plenárneho zasadania, musia byť poslanci včas oboznámení.
Ak o slovo požiada poslanec národného výboru vyššieho stupňa, Slovenskej národnej rady alebo Národného zhromaždenia alebo zástupca vlády, musí sa mu udeliť. Slovo sa môže udeliť aj občanovi, ktorý nie je poslancom.
hodnotí výsledky činnosti organizácií riadených národným výborom, vymenúva a odvoláva ich vedúcich, určuje ich plat a zásady ich hmotnej zainteresovanosti;
riadi a zjednocuje činnosť komisií národného výboru a vytvára podmienky pre ich prácu;
riadi činnosť odborov národného výboru, ukladá im úlohy a dozerá na ich plnenie; určuje vnútornú organizáciu odborov a počty ich pracovníkov; určuje zásadné úlohy v kádrovej práci, stará sa o rast kvalifikácie pracovníkov odborov a určuje plat vedúcich odborov.
Rada je plenárnemu zasadaniu národného výboru podriadená a zodpovedná zo svojej činnosti; národný výbor môže radu a jej jednotlivých členov kedykoľvek odvolať.
Schôdze rady vedie predseda. Predseda spolu s tajomníkom podpisuje uznesenia rady.
Tajomník národného výboru riadi prípravu plánu činnosti národného výboru a jeho rady; dbá tiež o účelnú organizáciu práce odborov a pomocných útvarov a o plynulý chod ich práce.
Komisie ako kontrolné orgány dozerajú na činnosť organizácií riadených a spravovaných národným výborom, nezasahujú však do otázok ich operatívneho riadenia. Dozerajú aj na prácu odborov; ak v ich práci zistia nedostatky, požadujú ich odstránenie. Pokiaľ sa neurobila náprava, predkladajú príslušné návrhy rade.
V prípadoch ustanovených osobitnými predpismi zriaďuje národný výbor správne komisie, ktorým patrí rozhodovať o právach a povinnostiach občanov a organizácií na úsekoch, pre ktoré sú zriadené. Tieto predpisy ustanovujú aj ich zloženie a pôsobnosť.
Komisia ľudovej kontroly národného výboru
Okresný a krajský národný výbor zriaďuje komisiu ľudovej kontroly; môže ju tiež zriadiť mestský a miestny národný výbor. Komisie ľudovej kontroly národných výborov sú súčasťou sústavy komisií ľudovej kontroly.
Členov komisie ľudovej kontroly volí národný výbor z poslancov a ďalších občanov. Členstvo v komisii ľudovej kontroly je nezlučiteľné s členstvom v rade národného výboru, v inej komisii národného výboru a s funkciou vedúceho odboru národného výboru.
Predsedom komisie ľudovej kontroly je poslanec;
zúčastňuje sa na rokovaní rady. Predsedu komisie zastupuje podpredseda, ktorého volí plenárne zasadanie národného výboru.
Komisia ľudovej kontroly sa schádza podľa potreby; uznáša sa väčšinou hlasov svojich členov.
Komisia ľudovej kontroly vykonáva kontrolu v rozsahu, v ktorom jej to plenárne zasadanie v rámci kontrolnej pôsobnosti národného výboru (§ 23) uloží; inak vykonáva kontrolnú činnosť len v rozsahu vymedzenom podľa osobitného zákona.
Komisia ľudovej kontroly predkladá národnému výboru svoje stanovisko k záverečnému účtu národného výboru a k otázkam plnenia plánu a rozpočtu, ako aj iniciatívne návrhy vyplývajúce zo záverov jej práce. Kontroluje stav a úroveň vybavovania sťažností, oznámení a podnetov pracujúcich.
Komisia ľudovej kontroly je podriadená plenárnemu zasadaniu národného výboru, ktoré schvaľuje plán jej činnosti; vo svojej činnosti sa spravuje metodickými pokynmi komisie ľudovej kontroly národného výboru vyššieho stupňa a Ústrednej komisie ľudovej kontroly.
Odborné práce pre komisiu ľudovej kontroly národného výboru obstaráva jej aparát. Počty pracovníkov aparátu a náklady na ne určuje plenárne zasadnutie národného výboru na návrh komisie ľudovej kontroly.
Krajské, okresné a mestské národné výbory zriaďujú pre jednotlivé odvetvia a úseky svojej pôsobnosti odbory.
Miestne národné výbory vo veľkých obciach môžu zriadiť jeden alebo viac odborov. Ostatné miestne národné výbory odbory nezriaďujú.
vykonávajú štátnu správu v odvetviach a na úsekoch pôsobnosti národného výboru, pre ktoré sú zriadené, s výnimkou vecí patriacich do právomoci plenárneho zasadania národného výboru (§ 39), jeho rady (§ 46) alebo niektorej komisie (§ 54 a 57);
zabezpečujú plnenie uznesení národného výboru, jeho rady a komisií;
spracúvajú odborné podklady pre rokovanie národného výboru, jeho rady a komisií.
Odbor riadi rada a zodpovedá jej za všetku svoju činnosť. Vo veciach uvedených v § 62 č. 1 je podriadený aj odboru národného výboru vyššieho stupňa, ak ide o odbor krajského národného výboru, príslušnému ústrednému orgánu štátnej správy, na Slovensku aj príslušnému výkonnému orgánu Slovenskej národnej rady. Vo veciach uvedených v § 62 č. 2 a 3 zodpovedá príslušnej komisii.
Mestské národné výbory a miestne národné výbory v obciach, kde to rozľahlosť územia a zvláštne podmienky hospodárskeho a kultúrneho rozvoja vyžadujú, zriaďujú občianske výbory. Občania volia ich členov na verejných zhromaždeniach na dobu 4 rokov.
Poslaním občianskych výborov je umožniť občanom uplatňovať ich potreby a záujmy v činnosti národného výboru a organizovať ich účasť na riešení verejných vecí, najmä pri zveľaďovaní obce a udržiavaní a ochrane bytového majetku.
Národný výbor môže v záujme styku s občanmi poveriť občianske výbory plnením niektorých svojich úloh, ak nejde o rozhodnutie vo veciach štátnej správy.
Pôsobnosť, právomoc a organizáciu národných výborov upravuje Národné zhromaždenie zákonom.
Národné zhromaždenie usmerňuje činnosť národných výborov na plnenie kľúčových úloh. Zovšeobecňuje skúsenosti národných výborov, hodnotí účinnosť foriem a metód ich práce, pôsobí na uplatňovanie demokratických princípov v ich činnosti a uznáša sa na opatreniach na zlepšenie ich výstavby a práce.
Národné zhromaždenie umožňuje národným výborom účasť na prerokúvaní návrhov zákonov a uznesení Národného zhromaždenia k otázkam činnosti národných výborov a na kontrole pôsobenia zákonov. Národné výbory sa môžu obracať priamo na Národné zhromaždenie s iniciatívnymi podnetmi.
organizuje prípravu štátneho plánu a štátneho rozpočtu na úseku národných výborov,
rozhoduje o zásadných otázkach týkajúcich sa výkonu štátnej správy v pôsobnosti národných výborov,
rieši sporné otázky, ktoré sa pri rozpracúvaní a uskutočňovaní celoštátnej politiky vyskytnú medzi krajskými národnými výbormi a ministerstvami (ústrednými orgánmi štátnej správy) a medzi krajskými národnými výbormi navzájom,
kontroluje, ako národné výbory plnia úlohy, a hodnotí výsledky ich činnosti.
Vláda podáva Národnému zhromaždeniu zprávy o činnosti národných výborov, o stave plnenia úloh v ich pôsobnosti a o opatreniach prijatých vládou pri riadení národných výborov.
Ministerstvá (ústredné orgány štátnej správy) riadia v rámci zákonov výkon štátnej správy v príslušnom odvetví (úseku) vydávaním všeobecne záväzných predpisov a ak nejde o veci uvedené v § 38, aj vydávaním smerníc.
Ministerstvá (ústredné orgány štátnej správy), do pôsobnosti ktorých patria odvetvia (úseky) riadené a spravované národnými výbormi,
spracúvajú koncepciu rozvoja odvetvia (úseku) a pomáhajú ju aplikovať na podmienky jednotlivých krajov,
zabezpečujú odbornú stránku činnosti rozpočtových a príspevkových organizácií národných výborov,
organizujú poradenskú službu pre národné výbory a ich podniky a zariadenia; prostredníctvom národných výborov zabezpečujú nevyhnutnú celoštátnu jednotu odbornej činnosti hospodárskych organizácií,
usmerňujú racionalizáciu riadiacich a správnych činností,
starajú sa o výchovu odborných kádrov.
Ministerstvo vnútra plní aj úlohy orgánu vlády v otázkach riadenia národných výborov vládou, najmä spracúva podklady týkajúce sa činnosti národných výborov a predkladá návrhy vláde. Zabezpečuje koordináciu činnosti ministerstiev a ostatných ústredných orgánov štátnej správy vo vzťahu k národným výborom.
spracúvajú v spolupráci s krajskými národnými výbormi koncepciu rozvoja odvetví (odboru) a návrhy dlhodobých plánov; prerokúvajú s nimi prípravu dôležitých investícií a opatrenia týkajúce sa rozmiestnenia závodov a prevádzkární a zmeny v zamestnanosti obyvateľstva,
vedú ústredne riadené organizácie k úzkej súčinnosti s národnými výbormi, najmä s okresnými a mestskými národnými výbormi tak, aby s národnými výbormi prerokúvali všetky závažné opatrenia týkajúce sa rozvoja ich území.
Slovenská národná rada sa zúčastňuje na riešení základných otázok národných výborov na Slovensku. Uznáša sa v súlade s celoštátnym zákonodarstvom, uzneseniami Národného zhromaždenia a vlády o opatreniach smerujúcich k prehĺbeniu práce národných výborov na Slovensku; jej uznesenia sú pre národné výbory na Slovensku záväzné.
Slovenská národná rada sa zúčastňuje na príprave štátneho plánu a štátneho rozpočtu; kontroluje, ako národné výbory na Slovensku plnia úlohy štátneho plánu a štátneho rozpočtu.
Predsedníctvo Slovenskej národnej rady zabezpečuje podľa zásadných smerníc vlády riadenie a kontrolu činnosti národných výborov na Slovensku. Rozhoduje podľa vládou ustanovených zásad o použití finančných rezerv vydelených pre národné výbory na Slovensku. Predkladá vláde svoje návrhy a stanoviská k návrhu štátneho plánu a štátneho rozpočtu.
Komisia Slovenskej národnej rady pre národné výbory plní úlohy orgánu Slovenskej národnej rady v otázkach riadenia národných výborov na Slovensku. Na jej čele je povereník-predseda.
Povereníci a komisie Slovenskej národnej rady sa vo vzťahoch voči národným výborom spravujú osobitnými predpismi.
Ak rada predpokladá, že niektoré uznesenie komisie je nesprávne, môže jeho výkon pozastaviť a predložiť vec na rozhodnutie národnému výboru na jeho najbližšom plenárnom zasadaní. Toto oprávnenie rade nepatrí, ak ide o uznesenie komisie ľudovej kontroly národného výboru.
Ak všeobecne záväzné nariadenie národného výboru odporuje zákonu alebo inému všeobecne záväznému právnemu predpisu, národný výbor vyššieho stupňa také nariadenie zruší. Ak ide o nariadenie krajského národného výboru, zruší ho Národné zhromaždenie.
V prípadoch uvedených v odseku 1 rada národného výboru vyššieho stupňa výkon takého všeobecne záväzného nariadenia pozastaví a predloží vec svojmu národnému výboru na jeho najbližšom zasadaní. Ak ide o všeobecne záväzné nariadenie krajského národného výboru, pozastaví ho vláda a predloží vec Národnému zhromaždeniu.
Ak je niektoré opatrenie odboru (správnej komisie) vo veciach uvedených v § 62 č. 1 nesprávne a ak nápravu neurobí národný výbor alebo jeho rada, môže ho zrušiť odbor (správna komisia) národného výboru vyššieho stupňa, ak ide o opatrenie odboru (správnej komisie) krajského národného výboru, príslušný ústredný orgán štátnej správy, prípadne príslušný orgán Slovenskej národnej rady, ak ide o vec spadajúcu do jeho pôsobnosti.
Uznesenie plenárneho zasadania národného výboru, rady alebo komisie alebo opatrenie odboru vo veciach uvedených v § 38 zruší orgán vyššieho stupňa len vtedy, ak sú v rozpore so zákonom alebo s iným všeobecne záväzným právnym predpisom.
Ustanovenie § 13 zákona č. 36/1960 Zb. o územnom členení štátu sa mení tak, že sa namiesto okresu Košice vytvára okres Košice-mesto a okres Košice-vidiek.
Ustanovenia § 58 až 60 nadobúdajú účinnosť dňom vyhlásenia tohto zákona; ustanovenie § 58 ods. 3 prvej časti prvej vety nadobúda účinnosť dňom, keď sa vykonajú voľby v budúcom volebnom období.
Ustanovenie § 70 ods. 2 nadobúda účinnosť dňom vyhlásenia tohto zákona.
Ustanovenie § 79 ods. 1 nadobúda účinnosť dňom, keď sa vykonajú voľby v budúcom volebnom období, ustanovenie § 79 ods. 2 nadobúda účinnosť dňom vyhlásenia tohto zákona.
§ 21 Na plnenie svojich úloh národné výbory môžu zriaďovať a riadiť organizácie alebo zariadenia obstarávajúce
§ 25 Miestny národný výbor
Oddiel 5 Komisia ľudovej kontroly národného výboru
§ 62 Odbory
Dátum účinnosti od: 28.06.1968
Dátum účinnosti do: 31.12.1968